ཞལ་མཐོང་དབང་བསྒྱུར་
མཆོག༔ དཀྱིལ་འཁོར་ལ་གནས་དཀྱིལ་འཁོར་ཉིད༔ སྐུ་གསུང་ཐུགས་དང་ཡོན་ཏན་
ལས༔ ཡོངས་རྫོགས་དཀྱིལ་འཁོར་ལྷུན་གྱི་གྲུབ༔ རྒྱུན་དུ་དཀྱིལ་འཁོར་དཀྱིལ་འཁོར་
ཐུགས་རྗེའི་གཟུགས་སྐུ་དཀྱིལ་འཁོར་ཉིད༔ རྩོལ་མེད་ཀུན་ལ་ཡོངས་ཀྱིས་
འབྱུང་༔ ཕྱོགས་དུས་དཀྱིལ་འཁོར་འདུས་པའི་མཆོག༔ སྒྱུ་མ་ལྟ་བུའི་དཀྱིལ་འཁོར་
80

ཐབས་ཆེན་ཡབ་ཀྱི་རྒྱུད།
གྱིས༔ ཐམས་ཅད་མ་ལུས་སྒྲོལ་བ་ཡི༔ བྱ་དང་བྱེད་པ་གཉིས་མེད་པར༔ དཀྱིལ་
འཁོར་ཉིད་ལ་ཡོངས་སུ་སྤྱོད༔ ཡེ་རྫོགས་དཀྱིལ་འཁོར་དག་ལ་ནི༔ ཐོས་བསམ་
སྒོམ་པའི་མཉམ་སྦྱོར་གྱིས༔ རང་བྱུང་ཀུན་དམ་ལྷུན་གྱིས་གྲུབ༔ འདི་ནི་སངས་རྒྱས་
ཐམས་ཅད་ཀྱི༔ འདའ་བ་མི་བྱེད་དམ་ཚིག་མཆོག༔ སྐལ་ལྡན་གཤེན་རབ་གང་ཞིག་
གིས༔ འདི་ཡི་དོན་ལ་མོས་གྱུར་པ༔ སངས་རྒྱས་དཀྱིལ་འཁོར་ཐམས་ཅད་ཀྱི༔ ཀུན་
གྱི་དཀྱིལ་འཁོར་མ་ལུས་བསྙེན༔ ཐུགས་ཀྱི་སྲས་སུ་དགོངས་པར་འགྱུར༔ བསྐལ་པ་
རྡུལ་རྙེད་སྦྱང་རབ་གནས༔ དཀྱིལ་འཁོར་བསྙེན་པའི་འབྲས་བུ་ཞུགས༔ གསང་བ་
འདུས་པའི་རྒྱུད་འདི་མཆོག༔ ཕྱོགས་བཅུ་དག་ན་འདས་དང་བྱོན༔ ད་ལྟའི་དཀྱིལ་
འཁོར་ཐམས་ཅད་ཀྱི༔ རྒྱུད་དོན་གཉེར་ནས་སྐུ་ལྔ་རྫོགས༔ འབྱུང་འགྱུར་སྐུ་ལྔ་འདི་
ཡིས་གྲུབ༔ འདི་ནི་ཤིན་ཏུ་གསང་བ་སྟེ༔ འབྲས་བུ་ལམ་དུ་བྱས་པའོ༔༔ དཀྱིལ་འཁོར་
འདི་ཟབ་གསང་བའི་བོན༔ ལྷག་པ་རྒྱལ་བས་མི་བརྙེས་སོ༔༔ བདེ་གཤེགས་དགོངས་
པའི་དཀྱིལ་འཁོར་ཆེ༔ དེ་ལྡན་རྒྱུད་ལ་ཐོས་བསམ་བསྒོམ༔ ཡིག་ལྡན་སྣོད་དང་ཚུལ་
བཟང་བསྟན༔ ལུས་དང་ལོངས་སྤྱོད་གཏང་ལ་སྦྱིན༔ མི་ལྡན་པ་ལ་ཡང་མི་སྦྱིན༔
རྨོངས་དང་འཕྱར་གཡེང་དབང་གིས་ནི༔ བཏང་བཞག་ལ་ཤེས་ག་ལ་སྦྱིན༔ དུས་
མ་ཡིན་པའི་ཚེ་ཟད་ནས༔ ཚ་གྲངས་དམྱལ་བའི་གནས་སུ་ལྟུང་༔ སྡུག་བསྔལ་སྦྱོང་
ལ་ཡུན་རིང་གནས༔ དཀྱིལ་འཁོར་འདུས་པའི་ཆེད་ལ་བརྗོད༔ གསང་བ་འདུས་པ་
ཐབས་ཆེན་ཡབ་ཀྱི་རྒྱུད་ལས་གསང་བའི་མན་ངག་ལེའུ་སྟེ་བཅུ་གསུམ་པའོ༔༔ ༔༔
༧ དེ་ནས་བདེ་གཤེགས་ཐམས་ཅད་ཀྱིས༔ ཀུན་གྱི་ངོ་བོ་ཁྲོ་བོ་མངོན༔ ང་དང་
བདག་ཏུ་འཛིན་པས་རྨོངས༔ བརྟགས་པ་མངོན་ཞེན་ལམ་དང་བྲལ༔ གསང་
དོན་མ་རྟོགས་སྦས་གསང་མངོན༔ རྒྱུ་འབྲས་བོན་ལ་རྨོངས་པས་ན༔ སྲིད་པ་ས་
བོན་རྩུབ་མོས་འཕང་༔ འབྲས་བུ་དམྱལ་བ་ཡི་དྭགས་ལྟུང་༔ མཚམས་མེད་རྣམ་
81

གསུང་རབ་སྒོ་མཛོད་རིན་པོ་ཆེའི་གླེགས་བམ། 144
སྨིན་ཚ་དམྱལ་སྐྱེས༔ ཚ་སྙམ་སྡུག་བསྔལ་དེས་དྲག་གཡོས༔ དམྱལ་བ་བརྒྱད་ལ་
རབ་ཏུ་གདུང་༔ འདི་བས་གྲང་སྙམ་གྲང་དམྱལ་བརྒྱད༔ ཟུང་ལྡན་ཡུན་དུ་ཁམས་
བརྒྱུད་ཅིང༔ བསྐལ་ཆེན་སྟོང་ཕྲག་བཅུ་གཉིས་སྦྱངས༔ ལས་སྲབ་ཡི་དྭགས་
གནས་སུ་རྒྱུད༔ འདོད་པ་ཡིད་བཏགས་ཆགས་པའི་སེམས༔ བཀྲེས་སྐོམ་གདུང་
བའི་སྡུག་བསྔལ་མྱོང་༔ ཡིད་དུ་མི་འོང་གདུག་ཅིང་རྩུབ༔ དངོས་པོ་སྣང་ཡང་
མེད་པ་གྱུར༔ ཤིན་ཏུ་རིང་ཞིང་སྐམ་པ་དང་༔ ལུས་དང་དབང་པོ་མི་འཚམས་
པ༔ ཡུན་དུ་བསྐལ་ཆེན་དྲུག་ལ་སྦྱོང་༔ ལས་གླིང་རྩུབ་མོ་ཅུང་སྲབ་ཚེ༔ སྔོན་གྱིས་
སྲེད་པས་མཚམས་སྦྱར་ནས༔ ཡི་དྭགས་སྲིན་པོ་གདུག་པ་གཏུམ༔ མགོ་བརྒྱ་ལུས་
པོ་གཅིག་པ་དང་༔ ལུས་གཅིག་མགོ་བོ་བརྒྱ་པ་དང་༔ ལུས་དང་མགོ་བོ་སྣ་ཚོགས་
པ༔ ཡན་ལག་དུ་མ་སྣ་ཚོགས་ཅན༔ ལག་ཏུ་མཚོན་ཆ་ཚོགས་ཐོགས་ཏེ༔ མ་རུང་
འཁོར་ནི་སྣ་ཚོགས་པ༔ ཐམས་ཅད་འཇིགས་གཟུགས་ང་རོ་ཅན༔ དྲི་རླངས་རླུང་
ནག་ཚ་གྲང་གཡོས༔ འཇིག་རྟེན་ཁམས་ཀུན་གཡོ་འཁྲུགས་བཏགས༔ ནད་རིགས་
བཞི་བརྒྱ་རྩ་བཞི་འདེབས༔ ཐམས་ཅད་མྱོངས་ཤིང་ཉམས་བྱེད་མཐུས༔ འཁོར་དུ་
ཀླུ་དང་ལྷ་མ་ཡིན༔ ལྷ་རིགས་འབྲས་བུ་ཆེ་བ་ཡན༔ དེ་ཡི་དབང་གྱུར་ལོག་པར་
ཁྲིད༔ སྔོན་འབྲེལ་བརྟེན་པའི་སྟོབས་ཀྱིས་སུ༔ ཐམས་ཅད་མཁྱེན་པའི་སྟོན་པས་
གཟིགས༔ ཐུགས་རྗེའི་སྟོབས་ཀྱིས་འདུལ་བར་གྱུར༔ སྟོན་པ་བདེ་བར་གཤེགས་པ་
ཡིས༔ འཇིག་རྟེན་ཁམས་ཀྱི་ཕྱོགས་བཅུ་ན༔ སྲིད་གསུམ་བདག་པོ་འདུལ་མཛད་
ཕྱིར༔ ང་རྒྱལ་ཆེན་པོའི་གཟི་བརྗིད་ཀྱིས༔ ཀུན་གྱི་སྐུ་གསུང་ཐུགས་ཀྱི་བདག༔
དགྱེས་པ་ཆེན་པོ་ཀུན་ཏུ་བཟང་༔ འབར་བ་ཆེན་པོའི་སྐུར་བསྟན་ཞིང་༔ དཀྱིལ་
འཁོར་ཆེ་བ་ཡོན་ཏན་སྤྲིན༔ རྣམ་པར་འཕྲོས་བ་གསང་བ་འདུས༔ ཏིང་ངེ་འཛིན་
ལ་སྙོམས་པར་ཞུགས༔ དེ་བཞིན་ཉིད་ཀྱི་དབྱིངས་ཉིད་ནས༔ ཁྲོ་མོ་འབར་མ་མངོན་
82

ཐབས་ཆེན་ཡབ་ཀྱི་རྒྱུད།
དུ་ཕྱུང་༔ ཧི་ཧི་དགྱེས་པའི་གཟི་མདངས་ཀྱིས༔ རིན་ཆེན་པདྨ་རྒྱས་པར་ཞུགས༔
གཉིས་མེད་འཁྲིལ་བའི་དགྱེས་པ་ཐིམ༔ བྱང་ཆུབ་སེམས་ཀྱི་སྤྲིན་ཆེན་ལ༔ བསྭོ་ཆ་ཧ་
ཡི་སྒྲ་བསྒྲོགས་པས༔ འཇིག་རྟེན་ཁམས་ཀུན་མཐའ་ཡས་པ༔ ཁྲོ་བོའི་དཀྱིལ་འཁོར་
ཁྱབ་པར་ཚོགས༔ རྡུལ་ཕྲན་གྲངས་རྙེད་ཡོངས་སུ་ཐོན༔ འཇིག་རྟེན་ཁམས་ཀུན་
མ་ལུས་པ༔ གཡོས་དང་རབ་གཡོས་ཀུན་ཏུ་གཡོས༔ འུར་དང་རབ་འུར་ཀུན་དུ་
འུར༔ ཆེམ་དང་རབ་ཆེམ་ཀུན་ཏུ་ཆེམ༔ ཤིག་དང་རབ་ཤིག་ཀུན་ཏུ་ཤིག༔ གཏོར་
དང་རབ་གཏོར་ཀུན་ཏུ་གཏོར༔ འཇིག་རྟེན་ཁམས་རྣམས་ཐམས་ཅད་ན༔ གནས་
པའི་དབང་ཆེན་གཟི་བྱིན་ཆེ༔ མཐུ་ཆེན་བདུད་སྲིན་དྲེགས་པ་སོགས༔ ཐམས་ཅད་
བརྒྱལ་དང་རབ་ཏུ་བརྒྱལ༔ དགྱེས་པ་ཆེན་པོའི་དེ་ཉིད་ཀྱིས༔ ཡེ་ཤེས་ཁྲོ་བོ་འཇིགས་
བྱེད་ཆེ། ཤིན་ཏུ་རྔམ་པས་སྐྱི་ཤ་གཡོས༔ འབར་བ་ཆེན་པོའི་ཁྲོ་བོ་ཉིད༔ སྐུ་མདོག་
མཐིང་
་ནག་དབུ་ཕྱག་ཞབས༔ སྟོང་ཁམས་རྡུལ་གྲངས་ཁྲོ་བོའི་ཚོགས༔ མཚོན་ཆ་སྣ་
ཚོགས་འཛིན་ཏེ་ཁྲོས༔ ཁྲག་མཚོ་ཀེང་རུས་རི་རབ་སྟེང་༔ འབར་བ་ཆེན་པོའི་ཀློང་
དཀྱིལ་ནས༔ མ་ཧ་དེ་བ་དུར་ཁྲོད་བདག༔ དྲེགས་པའི་གདན་ལ་བརྐྱང་བསྐུམ་
བཞུགས༔ དཀྱིལ་འཁོར་སྤྲིན་དཔུང་དེ་དག་ཀྱང་༔ ཕྱོགས་བཞིར་འཕྲོས་ཏེ་རིང་
གྱུར་བཞུགས༔ དེ་ཀུན་འཇིགས་བྱེད་ཆ་ལུགས་དང་༔ རྔམ་པའི་ང་རོ་འབར་བའི་
ཀློང་༔ ཞལ་གསུམ་ཕྱག་དྲུག་ཞབས་བཞི་བསྒྲད༔ དྲི་ཟ་གནོད་སྦྱིན་སྲིན་པོ་དང་༔
གཤིན་རྗེ་ཕོ་མོའི་གདན་ལ་བཞུགས༔ དེ་དང་གཉིས་མེད་ཁྲོ་མོའི་ཚོགས༔ སོ་སོར་སྐུ་
ལ་འཁྲིལ་ཚུལ་བཞུགས༔ དྲེགས་ཀུན་གཏུམ་པའི་སེམས་ཁྲོས་རྔམ༔ གདུག་པའི་ཆོ་
འཕྲུལ་སྣ་ཚོགས་བསྟན༔ མགྲིན་གཅིག་གདུག་པའི་ང་རོ་ཡིས༔ བརླང་པོའི་གཏུམ་
ཚིག་སྨྲས་པའི་སྒྲ༔ མནན་ཐོང་སྙིང་རྗེའི་བདག་པོ་ཁྱོད༔ ཅི་ལྟར་བྱེད་དམ་ཞེས་ཟེར་
ཞིང་༔ ཤིན་ཏུ་གདུག་སེམས་ཁྲོས་ནས་རྔམ༔ དགྱེས་པ་ཆེན་པོ་ཆེ་ཁྲོས་བརྟག༔ དབུ་
83

གསུང་རབ་སྒོ་མཛོད་རིན་པོ་ཆེའི་གླེགས་བམ།
144
དགུ་ཕྱག་ནི་བཅོ་བརྒྱད་པ༔ ཞབས་བརྒྱད་བསྒྲད་ནས་རྔམས་པའི་སྐད༔ ཐུགས་
རྗེ་ཐབས་ཀྱིས་ཤིན་ཏུ་ཁྲོས༔ བསྭོ་ཆ་ཧ་ཡི་སྒྲ་ཆེན་སྒྲོགས༔ དབང་ཕྱུག་ཆེན་པོ་ལ་
སོགས་པ༔ གདུག་ཆེན་དེ་དག་སྙིང་དབང་ཕྱུང་༔ ནང་ཁྲོལ་ཀུན་དྲངས་ཡན་ལག་
གཏུབ༔ · ཤ་ཟོས་ཁྲག་འཐུང་རུས་ཀུན་འཆོས༔ ཧཱུཾ་ཧཱུཾ་བརྗོད་པས་འཇིག་རྟེན་ཁམས༔
ནམ་མཁའ་ཉིད་དང་བཅས་པ་ཀུན༔ ཉུངས་འབྲུ་ཙམ་དུ་ཆུད་པ་བསྡུས༔ དེ་ནས་
འབྱུང་པོའི་ཆེད་བདག་དང་༔ དྲེགས་ཅན་ཀུན་གྱི་ཆུང་མ་རྣམས༔ རྗེ་མོ་སྲིན་མོ་མི་
སྲིན་མོ༔ ཚང་མ་འཁྲུགས་མོ་དབང་མོ་དང་༔ འཇུག་སྲེད་གཞོན་ནུ་དམར་མོ་དང་༔
བདུད་རྩི་ཞི་བ་བེ་ཅོན་མོ༔ སྲིན་མོ་ཟ་བ་དགའ་བ་མོ༔ དག་མོ་ཁྲག་འཐུང་གཅིག་བུ་
མོ༔ སྲིན་འཕྲོག་འགྲུབ་མོ་རླུང་མོ་དང་༔ གསོད་བྱེད་མེ་མོ་ཕག་མོ་དང་༔ རྒན་བྱེད་
སྣ་ཆེན་ཆུ་ལྷ་མོ༔༔ ནག་མོ་ཆེན་མོ་ར་མགོ་མོ༔ དམར་སེར་ཆེན་མོ་བུམ་སྣ་མོ༔༔ སྔོ་
ནག་ཆེན་མོ་གསུས་འཛིན་མ༔ སེར་ནག་ཆེན་མོ་ལ་སོགས་པ༔ བྲན་དང་ཡང་བྲན་
གཡོག་མོ་དང་༔ ཡང་གཡོག་ཞིང་མི་རྡུལ་རྙེད་བསྡུས༔ སྟོན་པ་དགྱེས་པ་ཆེན་པོ་
ནི༔ ཁྲོ་བོ་ཆེན་པོའི་འདུལ་ཐབས་ཀྱིས༔ རིགས་ལྔ་འཇིགས་བྱེད་སྣང་བར་བྱས༔ དེ་
དག་རོལ་པའི་དཀྱིལ་འཁོར་གྱིས༔ སྤྲིན་འབྱུང་ཏིང་འཛིན་ཉིད་ལ་ཞུགས༔ སྐུ་གསུང་
ཐུགས་ཀྱི་དཀྱིལ་འཁོར་ལས༔ ཧི་ཧི་ཨ་ལ་ལ་ཧོ་སྒྲོགས༔ ཤིན་ཏུ་ཆགས་པའི་ཡིད་
གཡོས་ནས༔ པདྨའི་དཀྱིལ་འཁོར་སྡུད་ཅིང་རྒྱས༔ ཁབ་ལེན་ལྕགས་འདུ་ཚུལ་དུ་
ནི༔ འབར་བ་ཆེན་པོ་དམར་མོ་མ༔ དགའ་མོ་གསོད་བྱེད་ནག་མོ་ཆེ༔ དམར་སེར་སྔོ་
ནག་སེར་ནག་མོ༔ སྲིན་མོ་མི་སྲིན་མོ་རྣམས་འཁྲིལ༔ གཡུང་དྲུང་སྐུ་ལ་ཚང་མ་དང་༔
འཁྲུགས་མོ་དབང་མོ་འཇུག་སྲེད་མོ༔ གཞོན་ནུ་མོ་རྣམས་སྐུ་ལ་འཁྲིལ༔ འཁོར་ལོ་སྐུ་
ལ་མེ་མོ་དང་༔ ཕག་མོ་རྒན་བྱེད་སྣ་ཆེན་མོ༔ ཆུ་ལྷ་མོ་རྣམས་སྐུ་ལ་འཁྲིལ༔ པདྨའི་
སྐུ་ལ་མྱོས་མ་དང་༔ གཅིག་སྤྱོད་ཡིད་འཕྲོག་གྲུབ་མོ་དང་༔ རླུང་མོའི་ཚོགས་རྣམས་
84

ཐབས་ཆེན་ཡབ་ཀྱི་རྒྱུད།
སྐུ་ལ་འཁྲིལ༔ རིན་ཆེན་སྐུ་ལ་བདུད་རྩི་མོ༔ ཞི་མོ་བེ་ཅོན་ཟ་བ་མོ༔ སྲིན་མོ་རྣམས་
ཀྱང་སྐུ་ལ་འཁྲིལ༔ དགྱེས་ཆེན་དཀྱིལ་འཁོར་དེ་དག་གིས༔ པདྨའི་དཀྱིལ་འཁོར་
བསྡུས་ཤིང་བཅུམ༔ བྱང་ཆུབ་སྤྲིན་ལས་སྲས་འཐོན་བཏུལ༔ རིག་པ་ཡབ་ཡུམ་སྒོ་བ་
བརྒྱད༔ དབལ་མོ་ཉེར་བདུན་གྱད་དམག་རྒྱལ༔ རང་རང་ལག་ཆ་གདུག་རྔམ་ཚུལ༔
ཕྱོགས་མཚམས་འཁོད་ནས་ངོ་མཚར་དུ༔ འཐོན་ནས་རྔམ་པའི་གཟུགས་ཀྱི་གནས༔
དགྱེས་ཆེན་འབར་བ་དེ་དག་གིས༔ བསྭོ་ཕཊ་སྒྲ་ཡི་མ་མོ་ཀུན༔ རང་གནས་ཡུད་
ཙམ་གྱིས་ནི་ཕྱིན༔ དེ་ནས་སྟོན་པ་དགྱེས་ཆེན་པོ༔ འབར་བའི་ཐུགས་རྗེའི་འབྱུང་
བ་ཡིས༔ ཏིང་ངེ་འཛིན་ལ་རབ་ཞུགས་ནས༔ སྐུ་གསུང་ཐུགས་ལས་འདི་དག་ཕྱུང་༔
བསྭོ་ཨོཾ་བ་བཱ་དེ་ན་ར་ས་ཡ་ན༔ གཡུ་འབྲང་བདུད་རྩི་བསྭོ་ཐཱ༔ དབང་ཕྱུག་ཆེན་པོ་
ལ་སོགས་ཏེ༔ འབྱུང་པོའི་ཚོགས་རྣམས་ཐམས་ཅད་ལ༔ འབར་བ་ཁྲོ་བོ་དེ་དག་གིས༔
བསྣམས་ནས་བཏོན་ཏེ་མི་གཙང་བའི༔ འདམ་གྱི་རྒྱ་མཚོ་ཆུད་པ་ལས༔ བསྣམས་
ནས་ཕྱུང་སྟེ་འདོད་ཀུན་འཐུང་༔ དྲན་པ་སླར་རྙེད་ཀུན་ཀྱང་ནི༔ ཁྲོ་བོའི་དཀྱིལ་
འཁོར་ཐམས་ཅད་དུ༔ ཀུན་ཀྱང་དབུ་ནི་དགུ་བརྒྱ་དང་༔ ཕྱག་ནི་སྟོང་དང་བརྒྱད་
བརྒྱ་དང་༔ ཞབས་ནི་ཉེར་བརྒྱད་ལ་སོགས་པ༔ འབར་བའི་དཀྱིལ་འཁོར་བཞུགས་
པ་མཐོང་༔ འཇིག་རྟེན་ཕྱོགས་བཅུའི་སྲིད་པ་ཀུན༔ དྲེགས་པའི་དབང་ཕྱུག་ཐམས་
ཅད་ཀུན༔ འདུལ་ཐབས་སྣ་ཚོགས་བསམ་མི་ཁྱབ༔ སོ་སོར་སྣང་གྱུར་དུས་གཅིག་
བཏུལ༔ དེ་དག་འདར་ཞིང་བྲེད་པ་ཡིས༔ རབ་ཏུ་ཞུམ་པའི་ང་རོ་ཡིས༔ འབངས་སུ་
བགྱི་བ་ནན་ཏན་དུ༔ ཞུ་བ་དེ་ནི་མ་བགྱིས་ན༔ མགོ་ལུས་ཚར་པ་བརྒྱ་འགས་ཤིང་༔
སྙིང་ཡང་འགས་ཤིང་གཏུབ་གྱུར་ཅིག༔ རྡུལ་ཕྱག་ཚིག་ནས་བརླག་པ་དང་༔ དམྱལ་
བར་ལྟུང་ནས་འབོད་ལ་ཤོག༔ དེ་སྐད་འབངས་མཆི་མནའ་བོར་ནས༔ ལུས་གནས་
དཀྱིལ་འཁོར་གདན་དུ་བཞག༔ ཀུན་གྱིས་མགྲིན་གཅིག་ཡང་སྨྲས་པ༔ བདག་ཅག་
85

གསུང་རབ་སྒོ་མཛོད་རིན་པོ་ཆེའི་གླེགས་བམ།
144
མཆིས་བྲང་མ་དང་བུ༔ སྲིང་རྣམས་དཀྱིལ་འཁོར་ཆེན་པོ་བཞེངས༔ བདག་ཅག་སོ་
སོར་འཁོར་བཅས་ཀྱིས༔ ཚོགས་ཀྱི་དཀྱིལ་འཁོར་དམ་པ་འདིར༔ མིང་ཙམ་འཛིན་
པ་བྱེད་པ་ཡང་༔ གཙུག་གི་ནོར་བུ་འབར་བ་ལྟར༔ གཡོ་སྒྱུ་མེད་ཅིང་གུས་ལྡན་པ༔
སེམས་ཀྱིས་བླང་སྟེ་སྤྱི་བོ་ཡི༔ གཙུག་ཏུ་བཞག་སྟེ་བཀུར་བར་བྱ༔ དེ་ཡི་དགོས་པ་
ཅི་ཡང་རུང་༔ མ་ལུས་རྫོགས་པར་བདག་ཅག་སྒྲུབ༔ གལ་ཏེ་ཁྲོ་བོའི་སྤྱན་སྔ་འདིར༔
སྨྲས་པ་བཞིན་དུ་མ་བགྱིས་པ༔ བདག་ཅག་རྣམས་ཀྱི་མགོ་ལུས་སྙིང་༔ བཀས་གཏུབ་
དུམ་བུར་རུལ་བ་འཆི༔ ཞེས་སྨྲས་དེ་དག་ཆུང་མའི་ཚོགས༔ མ་དང་བུ་མོ་སྲིང་མོའི་
ཚོགས༔ འབར་བའི་དཀྱིལ་འཁོར་ཡུད་ཙམ་གྱིས༔ འོང་ནས་མགྲིན་གཅིག་དུ་སྨྲས་པ༔
བདག་ཅག་འཁོར་དང་བཅས་པ་ཀུན༔ ཁྲོ་བོ་ཆེན་པོའི་འབངས་སུ་མཆི༔ ཁྲོ་བོ་ཉིད་
ཀྱི་བདག་ཅག་ལ༔ ལས་ཀྱི་དངོས་གྲུབ་སྩལ་དུ་གསོལ༔ ཞུས་པས་འབར་བ་ཆེན་པོ་
ཡིས༔ ལག་ཏུ་གཡུང་དྲུང་གཏད་བྱིན་ནས༔ མིང་གི་དབང་བསྐུར་རྫས་རྣམས་བླུད༔
དཀྱིལ་འཁོར་ཕྱི་རོལ་གྲལ་དུ་བཀོད༔ གསང་བ་འདུས་པ་ཐབས་ཆེན་ཡབ་ཀྱི་རྒྱུད་
ལས་ཁྲོ་བོའི་དཀྱིལ་འཁོར་བསྟན་པའི་ལེའུ་སྟེ་བཅུ་བཞི་པའོ༔༔ ༔༔
༧ དེ་ནས་སྟོན་པ་བདེ་བར་གཤེགས༔ དགྱེས་པ་ཆེན་པོའི་དཀྱིལ་འཁོར་ཚོགས༔
དམ་ཚིག་འགྲུབ་པ་བྱ་བའི་ཕྱིར༔ ཁྲོ་བོ་ཡབ་ཡུམ་དང་བཅས་པའི༔ སྐུ་གསུང་ཐུགས་
ཀྱི་ཡེ་ཤེས་ལས༔ རྔམ་པ་གསུང་གི་དཀྱིལ་འཁོར་ཕྱུང་༔ ཁ བསྭོ་ཨཱོྃ་ཨ་ཐུན་ཉེ་ལོ་ཡོ་
ཐུན་སྤུངས་སོ་ཐད་དོ་ཐུན༔ ༼དབལ་གསས་༽ཨ་མ་མ་ཧ་ལ་རམ་ཛ་སད་ཐུན་བྷོ་ཐུན་བྷྱོཿ༔
བསྭོ་མ་མ་ཉེ་ལོ་ཡོ་སྤུངས་སོ་ཐད་དོ་ཁ་ཐུན་མུ་ཡེ་ཐུན་བྷྱོཿ་ཐུན་བྷྱོཿ༔ ༼ལྷ་རྒོད་༽ཧེ་རག་
གེ་དུ་གྲན་ལ་ཤག་ཐུན༔ ཨ་དཀར་མུ་ཡེ་ཤག་ཐུན༔ ༼གཙོ་མཆོག་༽ཧ་ལ་རཾ་ཐུན་ཆ་ལ་
འདཪ་ཤག་ཡེ་ཐུན་ཨ་མ་ཛ་ལ་སད་ཐུན་ཁ་ཐུན་ཁ་ཐུན༔ མུ་ཡེ་ཐུན་བྷྱོཿ་ཐུན་བྷྱོཿ༔ བསྭོ་
ཨོཾ་ཨ་ཐུན་ཉེ་ལོ་ཡོ་ཐུན་སྤུངས་སོ